b'\n_START_ARTICLE_\nKljun\n_START_PARAGRAPH_\nKljun ali rostrum je posebnost ptic. Oblika je prilagojena na\xc4\x8dinu prehranjevanja posamezne vrste. Je lahek in \xc4\x8dvrst, na zunanji strani je prevle\xc4\x8den s keratinom. Pri odpiranju se premikata zgornja in spodnja \xc4\x8deljust, medtem ko se pri sesalcih premika le spodnja._NEWLINE_Kljun je orodje za iskanje, dr\xc5\xbeanje in po potrebi razdeljevanje hrane in za prena\xc5\xa1anje gnezdilnega gradiva. Kljun je tudi pripomo\xc4\x8dek za negovanje perja in tudi u\xc4\x8dinkovito obrambno orodje. Velikost in oblika kljuna pove kak\xc5\xa1ne prehranjevalne navade ima ptica. Ptice, ki pobirajo hrano iz mehkega mulja imajo dolge kljune. Ptice, ki morajo svoj plen raztrgati na gri\xc5\xbeljaj velike ko\xc5\xa1\xc4\x8dke imajo mo\xc4\x8dne in ostre kljune. Ptice, ki se prehranjujejo iz te\xc5\xbeko dostopnih jederc semen, potrebujejo posebno mo\xc4\x8dne kljune.\n_START_SECTION_\nEvolucija kljuna\n_START_PARAGRAPH_\nCharles Darwin je prvi ponudil prepri\xc4\x8dljive dokaze, da se fizi\xc4\x8dne lastnosti spreminjajo skozi \xc4\x8das z odzivanjem na svoje okolje. Na Galapa\xc5\xa1kem oto\xc4\x8dju je opazoval velikosti in obliko kljunov oto\xc5\xa1kih vrst \xc5\xa1\xc4\x8dinkavca. Postavil je teorijo, da vsi \xc5\xa1\xc4\x8dinkavci na tem oto\xc4\x8dju izvirajo iz istega prednika. Genetske mutacije, ki so dolo\xc4\x8denim pticam pomagale uspeti, so se z ve\xc4\x8djo verjetnostjo prenesle na naslednje generacije. Moderne genetske raziskave so dokazale, da je imel Darwin prav: pokazale so, da je 14 vrst ptic s tega oto\xc4\x8dja, danes znani kot darwinovi \xc5\xa1\xc4\x8dinkavci, v resnici potomcev ene vrste, semenojedega \xc5\xa1\xc4\x8dinkavca, ki je tja pri\xc5\xa1el iz ju\xc5\xbenoameri\xc5\xa1ke celine.\n_START_SECTION_\nOb\xc4\x8dutljivost kljuna\n_START_PARAGRAPH_\nKljun pri ve\xc4\x8dini vrst ptic nima veliko \xc5\xbeiv\xc4\x8dnih kon\xc4\x8di\xc4\x8dev. Zato ptice slabo oku\xc5\xa1ajo. \xc5\xbdli\xc4\x8darke imajo plo\xc5\xa1\xc4\x8dat kljun in na koncu prepleten z \xc5\xbeiv\xc4\x8dnimi kon\xc4\x8di\xc4\x8di. Tako lahko zaznavajo drobne \xc5\xbeivali, ki jih i\xc5\xa1\xc4\x8dejo v blatu. Ob\xc4\x8dutljive kljune imajo tudi sloke in kozice, ki hrano i\xc5\xa1\xc4\x8dejo v zemlji.'